钦定古今图书集成/明伦汇编/氏族典/第428卷 > 赵彦昭
## 钦定古今图书集成/明伦汇编/氏族典/第428卷 > 赵彦昭

按《唐书赵彦昭传》：“彦昭字奂然，甘州张掖人。父武孟，
自长安丞为右台侍御史。彦昭及进士第，自新丰丞
为左台监察御史。景龙中累迁中书侍郎同中书门
下平章事。睿宗立，出为宋州刺史。坐累贬归州，俄授
凉州都督。为政严，下皆股栗。入为吏部侍郎，迁御史
大夫，改刑部尚书，封耿国公。彦昭本以权幸进，中宗”
时，有巫赵挟《鬼道》出入禁掖，彦昭以姑事之。于是殿
中侍御史郭震劾暴旧恶。会姚崇执政，恶其为人，贬
江州别驾，卒。